Τζέρεμι Άλεν Γουάιτ

Ο Τζέρεμι Άλεν Γουάιτ (γεννημένος στις 17 Φεβρουαρίου 1991) είναι Αμερικανός ηθοποιός. Επαιξε τον Φίλιπ "Λιπ" Γκαλάγκερ στην κωμική-δραματική σειρά Shameless (2011-2021) και τον σεφ Κάρμεν "Κάρμι" Μπερζατό στην κωμική-δραματική σειρά The Bear (2022-παρόν). Για το τελευταίο, έλαβε βραβείο Έμι και δύο Χρυσές Σφαίρες.

Ο Γουάιτ έχει επίσης εμφανιστεί στη σειρά θρίλερ Homecoming (2018) και σε ταινίες όπως οι Afterschool (2008), Bad Turn Worse (2013), After Everything (2018), The Rental (2020), Fremont (2023) και Σιδερένια Γροθιά (2023).

 Πρώιμη ζωή 
Ο Τζέρεμι Άλεν Γουάιτ γεννήθηκε στο Μπρούκλιν της Νέας Υόρκης στις 17 Φεβρουαρίου 1991, όπου και μεγάλωσε, στη γειτονιά Κάρολ Γκάρντενς,  με γονείς του τους Ελόις Ζίγκλερ και Ρίτσαρντ Γουάιτ.  Η μητέρα του είναι από τη Βόρεια Καρολίνα. Κατά τη διάρκεια του δημοτικού σχολείου, ο Γουάιτ ήταν χορευτής μπαλέτου, τζαζ και κλακετών. Όταν μπήκε σε ένα νέο γυμνασιακό πρόγραμμα χορού στην ηλικία των 13, αποφάσισε να ακολουθήσει την ηθοποιία . Σπούδασε στην Επαγγελματική Σχολή Παραστατικών Τεχνών στη γειτονιά Χελς Κίτσεν του Μανχάταν.

 Καριέρα 
Ο Γουάιτ ανέλαβε τους πρώτους του ρόλους το 2006, πρώτα στην ταινία Beautiful Ohio και έπειτα στη σειρά Conviction.  Το 2011, απέκτησε τον ρόλο που τον έκανε γνωστό, ως Φίλιπ "Λιπ" Γκάλαχερ στη σειρά Shameless της εταιρείας παραγωγής Showtime.  Εμφανίστηκε επίσης στην σειρά Homecoming το 2018. 

Το 2022, ο Γουάιτ επιλέχθηκε για τον πρωταγωνιστικό ρόλο της σειράς The Bear του Hulu . Υποδύεται τον ανήσυχο αλλά έξυπνο νεοϋορκέζο σεφ Κάρμεν «Κάρμι» Μπερζάτο, ο οποίος επιστρέφει στη γενέτειρά του, το Σικάγο, για να σώσει το αποτυχημένο εστιατόριο του αποθανόντος αδερφού του. Για να προετοιμαστεί για τον ρόλο, παρακολούθησε μαθήματα στο Ινστιτούτο Μαγειρικής Εκπαίδευσης μαζί με την συμπρωταγωνίστριά του, Άγιο Εντέμπιρι.  Ο ρόλος του χάρισε ένα τηλεοπτικό βραβείο Critics' Choice Καλύτερου Ηθοποιού σε Κωμική Σειρά, δύο Χρυσές Σφαίρες Καλύτερου Ηθοποιού σε τηλεοπτική σειρά μιούζικαλ ή κωμωδία και ένα βραβείο Screen Actors Guild για εξαιρετική ερμηνεία από άνδρα ηθοποιό σε κωμική σειρά . Κέρδισε ένα βραβείο Έμμυ Ζώνης Υψηλής Τηλεθέασης για εξαιρετικό πρωταγωνιστικό ρόλο σε κωμική σειρά το 2023. 

 Άλλα εγχειρήματα 
Τον Ιανουάριο του 2024, ο Γουάιτ έγινε παγκόσμιος πρεσβευτής για τα εσώρουχα Calvin Klein .  Για τη διαδικτυακή καμπάνια του οίκου, φόρεσε τη συλλογή ανδρικών εσωρούχων Άνοιξη 2024, και η διαφήμιση απέφερε 12,7 εκατομμύρια δολάρια σε αξία απήχησης στα μέσα σε λιγότερο από 48 ώρες. 

 Προσωπική ζωή 
Ο Γουάιτ παντρεύτηκε την ηθοποιό Άντισον Τίμλιν στις 18 Οκτωβρίου 2019.  Έχουν δύο κόρες, γεννημένες τον Οκτώβριο του 2018 και τον Δεκέμβριο του 2020.   Η Τίμλιν υπέβαλε αίτηση διαζυγίου τον Μάιο του 2023.  Αργότερα το ίδιο έτος, ο Γουάιτ άρχισε να βγαίνει με την Ισπανίδα ποπ τραγουδίστρια Rosalía.  

 Φιλμογραφία 

 Κινηματογράφος 
Έτος Τίτλος Ρόλος Σημειώσεις 2006 Beautiful Ohio Νεαρός Κλάιβ 2007 The Speed of Life Σάμερ 2007 Aquarium Ντέιβιντ 2008 Afterschool Ντέιβ 2010 Twelve Τσάρλι 2012 The Time Being Γκας 2013 Ταινία 43 Κέβιν Μίλερ Τμήμα: "Homeschooled" Bad Turn Worse Μπόμπι 2014 Έγκλημα και Τιμωρία Ρόμπερτ Ούβα 2018 After Everything Έλιοτ 2020 Το Σαββατοκύριακο των Μυστικών Τζος Viena and the Fantomes Φρέντι 2021 Η Εκδίκηση της Φαμίλιας Τομάζο 2023 Fremont Ντάνιελ Νύχια Ράιαν Σιδερένια Γροθιά Κέρι Φον Έριχ

 Τηλεόραση 
ΈτοςΤίτλοςΡόλοςΣημειώσεις2006ConvictionΤζακ ΦέλπςΕπεισόδιο: "Deliverance"2007–2008Νόμος και ΤάξηΤζέρεμιΕπεισόδιο: "Melting Pot"Άντι ΣτιλΕπεισόδιο: "Driven"2010Νόμος και Τάξη: Ειδική ΟμάδαΜάικλ ΠαρίσιΕπεισόδιο: "Torch"2011–2021ShamelessΦίλιπ "Λιπ" ΓκάλαχερΠρωταγωνιστικός ρόλος2018HomecomingΤζόσεφ Σράιερ4 επεισόδια2022–presentThe BearΚάρμεν "Κάρμι" ΜπερζάτοΠρωταγωνιστικός ρόλος

 Βιβλιογραφικές αναφορές 

 Εξωτερικοί σύνδεσμοι 



Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)